open-index/open-wikipedia-markdown huggingface dataset:
Μάρλεϊ, ένας μεγάλος μπελάς

Το **Marley & Me** είναι μια αμερικανική ταινία με πρωταγωνιστή ένα σκύλο, τον Marley, με σκηνοθεσία του David Frankel και σε σενάριο του Scott Frank και του Don Roos και βασίζεται στα ονόματα του ίδιου ομόνυμου βιβλίου του John Grogan. Πρωταγωνιστές είναι οι: Owen Wilson και Jennifer Aniston ως ιδιοκτήτες του Marley. Το Marley & Me βγήκε στις αίθουσες στις Ηνωμένες Πολιτείες και τον Καναδά στις 25 Δεκεμβρίου 2008 και έδωσε ένα ρεκόρ για το μεγαλύτερο box office της Ημέρας των Χριστουγέννων με $ 14,75 εκατομμύρια στις πωλήσεις εισιτηρίων.

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2008
Κατηγορία:Ταινίες παραγωγής Dune Entertainment
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Πενσυλβάνια
Κατηγορία:Ταινίες γυρισμένες στο Μαϊάμι
Κατηγορία:Ταινίες παραγωγής Regency Enterprises
Κατηγορία:Ταινίες με μουσική σύνθεση Θίοντορ Σαπίρο
Κατηγορία:Ταινίες σχετικά με σκύλους
Ερνέστος της Έσσης-Ράινφελς

Ο **Ερνέστος**, γερμ. Ernst (8 Δεκεμβρίου 1623 - 2 Μαΐου 1693) από τον Οίκο της Έσσης ήταν λάντγκραβος της Έσσης-Ράινφελς (1649-93). Κληρονόμησε δύο αδελφούς του και έγινε λάντγκραβος της Έσσης-Έσβεγκε (1655-67) και της Έσσης-Ρότενμπουργκ (1658-93). Είναι ο ιδρυτής του κλάδου Έσσης - Ρότενμπουργκ & Ράινφελς.

## Βιογραφία
Ήταν ο πέμπτος γιος του Μαυρικίου λάντγκραβου της Έσσης-Κάσσελ και της Ιουλιανής, κόρης του Ιωάννη Ζ΄ κόμη του Νασάου-Ζήγκεν. Ο Μαυρίκιος από πρώτο γάμο είχε τον Όθωνα, που απεβίωσε το 1617 και τον Γουλιέλμο Ε΄. Από τον δεύτερο γάμο του, με την Ιουλιανή, είχε τους Χέρμαν Δ΄, Φρειδερίκο και Ερνέστο.

Ανατράφηκε ως Καλβινιστής και έκανε τη *Μεγάλη Περιοδεία* του στη Γαλλία και την Ιταλία. Στον Τριακονταετή Πόλεμο (1618-48) πολέμησε με τη μεριά της Έσσης-Κάσσελ και το 1645 συμμετείχε στη μάχη του Νέρντλινγκεν. Το 1647 ο στρατός της Αμαλίας-Ελισάβετ του Χανάου, χήρας του Γουλιέλμου Ε΄, ανακατέλαβε το Κάτω Καττσενελνμπόγκεν. Μετά τη λήξη του Πολέμου, το 1649 έλαβε το Κάτω Καττσενελνμπόγκεν (Ράινφελς) και έγινε ο ιδρυτής του κλάδου της Έσσης-Ράινφελς. Η περιοχή του ήταν υποτελής στην Έσση-Κάσσελ και η σχέση τού Ράινφελς με το Κάσσελ καταγράφτηκε σε συμφωνία του Οίκου.

Επέλεξε τον πύργο Ράινφελς, επάνω από τον Αγ. Γκόαρ, στην αριστερή πλευρά του Ρήνου, ως κατοικία του. Επέκτεινε το κάστρο σε ένα επιβλητικό φρούριο. Η επίσημη τελετή ανάληψης έγινε στον Αγ. Γκόαρ το 1649. Η πόλη του Αγ. Γκόαρ είχε βλαφτεί κατά τον Τριακονταετή Πόλεμο· αναπτύχθηκε όμως οικονομικά με την οικοδομική επέκταση του κάστρου και την εγκατάσταση υπηρεσιών στο Ράινφελς.

Ο Ερνέστος και η οικογένειά του μεταστράφηκαν στον Καθολικισμό το 1652 στην Κολωνία. Πάντως δεν μπορούσε να τον επιβάλλει στο Ράινφελς, διότι ήταν υποτελής του ανιψιού του Γουλιέλμου ΣΤ΄ λάντγκραβου της Έσσης-Κάσσελ, που ήταν Καλβινιστής. Ωστόσο το 1654 στο Ράβενσμπουργκ συμφωνήθηκε να επιτραπεί η ίδρυση τριών καθολικών επισκοπών.

Το 1655 κληρονόμησε από τον Φρειδερίκο το Έσβεγκε και το 1658 από τον Χέρμαν Δ΄ το Ρότενμπουργκ και άλλαξε τον τίτλο του σε Έσσης - Ρότενμπουργκ & Ράινφελς. Έδειχνε μεγάλο ενδιαφέρον για θρησκευτικά ζητήματα και ήταν ανεκτικός: το 1666 τύπωσε το *Βιβλίο των Ύμνων του Ράινφελς* με Καθολικούς, Λουθηρανικούς και ύμνους Μετααρρύθμισης. Αλληλογραφούσε με κορυφαίους λογίους της εποχής του, όπως ο Λάιμπνιτς.

Απεβίωσε το 1693 και τάφηκε -κατά την επιθυμία του- στο ναό των Προσκυνητών, στη μονή Μπόρνχοφεν στο Καμπ-Μπόρνχοφεν.

## Οικογένεια
Νυμφεύτηκε το 1647 τη Μαρία-Ελεονώρα του Ζολμς-Λιχ και είχε τέκνα:
* Γουλιέλμος 1648-1725, λάντγκραβος της Έσσης-Ρότενμπουργκ.
* Κάρολος 1649-1711, λάντγκραβος της Έσσης-Βάνφρητ.

## Πρόγονοι

## Πηγές
* Friedrich Wilhelm Bautz (1975). "Ernst, Landgraf von Hessen-Rheinfels-Rotenburg". In Bautz, Friedrich Wilhelm. Biographisch-Bibliographisches Kirchenlexikon (BBKL) (in German). 1. Hamm: Bautz. col. 1539. ISBN 3-88309-013-1.
* Gustav Könnecke (1877), "Ernst, Landgraf von Hessen-Rheinfels", Allgemeine Deutsche Biographie (ADB) (in German), 6, Leipzig: Duncker & Humblot, pp. 284–286

## Αναφορές σε πηγές


Κατηγορία:Οίκος της Έσσης
Δημητροπούλου

Το ελληνικό επώνυμο **Δημητροπούλου** μπορεί να αναφέρεται σε κάποιο από τα παρακάτω πρόσωπα:

* Ευγενία Δημητροπούλου (γενν. 1984), ηθοποιός
* Μαίρη Δημητροπούλου (γενν. 1935), τραγουδίστρια γνωστή με το καλλιτεχνικό ψευδώνυμο **[[Μαίρη Λίντα]]**
* Μαρία Δημητροπούλου (γενν. 1961), πολιτικός επιστήμονας, συνδικαλίστρια και ακτιβίστρια

Κατηγορία:Ελληνικά επώνυμα
Ναζπερβέρ Καντινεφέντι

Η **Ναζπερβέρ Καντινεφέντι** (Οθ. Τούρκικα:نازبيرفر الرجل) (Τούρκικα: *Nazperver Kadınefendi*, 12 Ιουνίου 1870 - 9 Μαρτίου 1929) ήταν η τέταρτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας. 

Ο πλήρης τίτλος ήταν: ***Devletlu İsmetlu Üçüncü Nazperver Kadın Efendi Hazretleri***

## Βιογραφία
Η Ναζπερβέρ Καντινεφέντι γεννήθηκε στις 12 Ιουνίου 1870 στο Μπεσίκτας, και ήταν κόρη του Ισμαήλ Τσικοτουά και της συζύγου του Αλιγιέ Ντζιαπς-Ιπά. Ήταν ανιψιά της Ντουρουνέβ Καντινεφέντι, της πρώτης συζύγου του σουλτάνου Αμπντούλ Αζίζ. Ναζπερβέρ σημαίνει "ζωοτρόφος της εύνοιας". Το πραγματικό της όνομα ήταν Εμινέ Ρουκιγιέ Τσικοτουά. 

Μέσω του πατέρα της, ήταν συγγενής της Φατμά Πεσέντ Χανιμεφέντι, σύζυγος του σουλτάνου Αμπντούλ Χαμίτ Β΄ και της Μιχρί Μιουσφικά Χανιμεφέντι, φημισμένη Τούρκισσα ζωγράφος.

Στην ηλικία των τεσσάρων η Εμινέ και η αδελφής της Μπεχιγιέ Χανιμεφέντι, μεταφέρθηκαν στην Κωνσταντινούπολη, όπου παραδόθηκαν στο αυλή του Οθωμανού σουλτάνου και δόθηκαν στη φροντίδα της Ντουριάντεν Καντινεφέντι. Μετονομάστηκε σε Ναζπερβέρ και της δόθηκε Τουρκική και Μουσουλμανική εκπαίδευση στο χαρέμι του παλατιού. Διδάχτηκε επίσης γαλλικά από τη θεία της. 

Ήταν επίσης ένας από τους μάρτυρες της δολοφονίας του σουλτάνου Αμπντούλ Αζίζ. Μετά το θάνατο του Αμπντούλ Αζίζ, μαζί με τη θεία της, εγκαταστάθηκαν στο Παλάτι Φεριγιέ. Ένα βράδυ κατά την διάρκεια ενός δείπνου στο παλάτι Φεριγιέ, ο ηγεμόνας Μωάμεθ Ρεσάντ πρόσεξε την Ναζπερβέρ και παντρεύτηκαν το 1888 στο Παλάτι Βελιάχντ. Ένα χρόνο μετά τον γάμο γέννησε το μοναδικό της παιδί, την Ρεφιά Σουλτάν, αλλά η κοπέλα πέθανε στη βρεφική ηλικία.

Κατά τη διάρκεια του Β΄ Παγκοσμίου Πολέμου ίδρυσε μια οργάνωση με το όνομα Ιστιχλάκ-ι Μιλλί.

Μετά το θάνατο της Ντουριάντεν Καντινεφέντι, η Ναζπερβέρ ανήλθε στην θέση της τρίτης συζύγου. Ήταν παχουλή, όπως και οι άλλες σύζυγοί, αλλά και ψηλή. Αν και η Ναζπερβέρ δεν φαινόταν ιδιαίτερα καλή, είχε μια εκλεπτυσμένη και φιλική ευγένια που έδινε μια καλή εντύπωση. Μετά τον θάνατο του Μωάμεθ το 1918, η Ναζπερβέρ μετακόμισε το Βανικόϊ. 

Η Ναζπερβέρ Καντινεφέντι πέθανε στις 9 Μαρτίου 1929 στο Βανικόϊ σε ηλικία 58 ετών. Είναι θαμμένη στο κοιμητήριο Γιαχιά Εφέντι.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Γουλιέλμος της Έσσης-Ρότενμπουργκ

Ο **Γουλιέλμος** ο *πρεσβύτερος*, γερμ. Wilhelm der ältere (15 Μαΐου 1648 - 20 Νοεμβρίου 1725) από τον Οίκο της Έσσης ήταν λάντγκραβος της Έσσης-Ρότενμπουργκ (1693-1725).

## Βιογραφία
Ήταν ο πρωτότοκος γιος του Ερνέστου λαντγκράβου της Έσσης-Ρότενμπουργκ & Ράινφελς και της Μαρίας-Ελονώρας του Ζολμς-Λιχ. 

Ο πάππος του Μαυρίκιος λάντγκραβος της Έσσης-Κάσσελ είχε διάδοχο τον γιο από τον πρώτο του γάμο, ενώ στους τρεις γιους του από τον δεύτερο γάμο παραχώρησε το 1/4 της Έσσης-Κάσσελ (Ρότενμπουργκ, Έσβεγκε, Ράινφελς). Οι δύο από τους τρεις δεν είχαν άρρενα τέκνα, έτσι τους κληρονόμησε ο μικρότερος Ερνέστος, ο οποίος έγινε κύριος όλου του *Τεταρτημορίου του Ρότενμπουργκ*. Το 1693 απεβίωσε ο Ερνέστος και οι γιοί του Γουλιέλμος και Κάρολος διαίρεσαν την κτήση του. 

Ο Γουλιέλμος κράτησε το Ρότενμπουργκ και το Ράινφελς (πρώην Κάτω Κατσελενμπόγκεν), ενώ έδωσε το Έσβεγκε στον μικρότερο αδελφό του Κάρολο. Επίσης κατείχε άλλες 12 πόλεις· τέλη στο Ρήνο και στο Βόππαρτ και δασμούς επί του οίνου, της γεωργίας και του μαλλιού. Διέμενε στο Ρότενμπουργκ επί του Φούλντα και στο Λάνγκενσβαλμπαχ στην οροσειρά Τάουνους. 

Απεβίωσε το 1725 και τάφηκε στο Καθολικό ναό της Αγ. Ελισάβετ στο Λάνγκενσβαλμπαχ.

## Οικογένεια
Νυμφεύτηκε το 1669 τη Μαρία-Άννα, κόρη του Φερδινάνδου-Καρόλου κόμη του Λέβενσταϊν-Βέρτχαϊμ-Ρόχεφορτ και είχε τέκνα:
* Μαρία-Ελεονώρα 1675-1720, παντρεύτηκε τον Θεόδωρο-Ευστάθιο Βίττελσμπαχ κόμη του Παλατινάτου-Ζούλτσμπαχ. 
* Ελισάβετ-Αικατερίνη-Φελίσιτας 1677-1739, παντρεύτηκε πρώτα τον Φραγκίσκο-Αλέξανδρο πρίγκιπα του Νάσσαου-Χάνταμαρ και μετά τον Άντον-Φέρντιναντ κόμη του Άττεμς.
* Ερνεστίνα γενν. 1681, παντρεύτηκε τον Ρομπέρτο κόμη του Λα Θέρδα δε Βιλαλόνγκα.
* Ερνέστος-Λεοπόλδος 1684-1749, λάντγκραβος της Έσσης-Ρότενμπουργκ.

## Πρόγονοι

Κατηγορία:Οίκος της Έσσης
Ολλανδικό πρωτάθλημα ποδοσφαίρου ανδρών 1990-91

Το **Ολλανδικό πρωτάθλημα ποδοσφαίρου ανδρών 1990-91** ή αλλιώς η **Έρεντιβιζι 1990-91** ήταν το 35ο πρωτάθλημα Έρεντιβιζι. Ξεκίνησε στις 24 Αυγούστου 1990 και ολοκληρώθηκε στις 16 Ιουνίου 1991.

Πρωταθλήτρια αναδείχθηκε η Αϊντχόφεν για 12η φορά στην ιστορία της, ενώ υποβιβάστηκαν στην Ίιρστε Ντιβίζι οι Χέρενφεν και ΝΕΚ. Την είσοδο στο Κύπελλο Πρωταθλητριών 1991-92 κέρδισε η Αϊντχόφεν, στο Κύπελλο ΟΥΕΦΑ 1991-1992 οι Άγιαξ, Χρόνινγκεν και Ουτρέχτη και στο Κύπελλο Κυπελλούχων 1991-92 η Φέγενορντ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Ίιρστε Ντιβίζι 1989-90.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play-offs ανόδου/υποβιβασμού
Η πρώτη φάση των play-offs απαρτίζεται από δύο ομίλους των τριών ομάδων. Οι νικήτριες ομάδες των ομίλων παίζουν μεταξύ τους στον πρώτο αγώνα, η νικήτρια προβιβάζεται στην Έρεντιβιζι ενώ η ηττημένη αγωνίζεται στο δεύτερο play-off αγώνα με την 16η του πρωταθλήματος. Η νικήτρια του δεύτερου αγώνα αγωνίζεται στην Έρεντιβιζι.

**Όμιλος Α**

**Όμιλος Β**

1Η Ντόρντρεχτ συγχωνεύθηκε με την Σχιντάμσε και πήρε τη θέση της στο επόμενο πρωτάθλημα.

**Play-off 1**

|}

Η Φένλο προβιβάζεται στην Έρεντιβιζι, ενώ η Μπρέντα αγωνίζεται στο δεύτερο αγώνα.

**Play-off 2**

|}

Η Σχιντάμσε παραμένει στην Έρεντιβιζι ως Ντόρντρεχτ, ενώ η Μπρέντα παραμένει στην Ίιρστε Ντιβίζι.

## Παραπομπές


## Εξωτερικοί σύνδεσμοι
*RSSSF (Αγγλικά)

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1990-1991
Λάντισλαβ Ζέμλα

Ο **Λάντισλαβ Ζέμλα** (, 6 Νοεμβρίου 1887, - 18 Ιουνίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης, γνωστός με το προσωνύμιο "Rázný". Αδελφοί του ήταν ο επίσης ολυμπιονίκης της αντισφαίρισης Ζντένεκ Ζέμλα και ο Γιάροσλαβ Ζέμλα.

Ήταν ένας από τους καλύτερους παίκτες της αντισφαίρισης της εποχής του, έχοντας κερδίσει τον τίτλο του "Crown Czechs" στο απλό οκτώ φορές και στο διπλό έντεκα φορές. Μετά την ίδρυση της Δημοκρατίας της Τσεχοσλοβακίας, κέρδισε τέσσερις ακόμα τίτλους στο απλό και τέσσερις στο διπλό. Ήταν αθλητής του Ομίλου αντισφαίρισης Πράγας ('Lawn Tennis Clyb Prague'').

Κατά τα έτη 1921-1927 παίζει με την Τσεχοσλοβακία στο κύπελλο Ντέιβις σε 23 αγώνες με ρεκόρ 13 νίκες και 10 ήττες).

Στους Ολυμπιακούς Αγώνες του 1906 στην Αθήνα, εκπροσωπώντας την Βοημία, κέρδισε το χάλκινο μετάλλιο στο διπλό με συμπαίκτη τον Ζντένεκ Ζέμλα. Τέσσερα χρόνια αργότερα το 1912 στη Στοκχόλμη πήρε την τέταρτη θέση στο απλό αλλά κέρδισε το κύπελλο για το τέλειο στυλ παιχνιδιού του από τον Σουηδό βασιλιά Γουσταύδο Ε΄. Στους Ολυμπιακούς Αγώνες του 1920 στην Αμβέρσα κέρδισε άλλο χάλκινο μετάλλιο στο μικτό διπλό με συμπαίκτρια την γυναίκα του Μιλάντα Σκρμπκόβα.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι Ολυμπιονίκες
Κατηγορία:Βοημοί Ολυμπιονίκες
Κατηγορία:Βοημοί αθλητές της αντισφαίρισης
Ζντένεκ Ζέμλα

Ο **Ζντένεκ Ζέμλα** (*[[τσεχικά]] : Zdeněk Žemla*) (6 Νοεμβρίου 1887 - 18 Ιουνίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης, γνωστός με το προσωνύμιο "Jánský".  Ήταν αθλητής του Ομίλου αντισφαίρισης Πράγας ('Lawn Tennis Clyb Prague''). 

Συμμετείχε στους Ολυμπιακούς Αγώνες της Αθήνας το 1906, εκπροσωπώντας την Βοημία, όπου κέρδισε δύο χάλκινα μετάλλια. Το πρώτο ήταν στο απλό μετά από την νίκη του επί του Μορίς Ζερμό από τη Γαλλία. Το δεύτερο χάλκινο μετάλλιο ήταν στο διπλό ανδρών με συμπαίκτη τον αδελφό του Λάντισλαβ Ζέμλα όταν νίκησαν το ελληνικό ζευγάρι των Κάσδαγλη και Μπαλή.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι Ολυμπιονίκες
Κατηγορία:Βοημοί Ολυμπιονίκες
Κατηγορία:Βοημοί αθλητές της αντισφαίρισης
Πιερ λε Γκραν

Ο **Πιερ λε Γκραν** (*Pierre le Grand*, στα ελληνικά Πέτρος ο Μέγας) ήταν Γάλλος στρατηγός του 17ου αιώνα. Είναι γνωστός στην ιστορία μόνο από μία πηγή.

## Η ζωή του
Ο Πιερ λε Γκραν γεννήθηκε στη Διέππη και είναι πιθανόν ένας από τους πρώτους που σκέφτηκαν να γίνουν πλούσιοι με την πειρατεία. Τον καιρό που εξερευνήθηκε για πρώτη φορά η Αμερική και κατοικήθηκε από τους πρώτους άποικους, τα ισπανικά πλοία, που ταξίδευαν από προς την πατρίδα τους, μετέφεραν στις βασιλικές αυλές και στις αγορές της Ευρώπης μεγάλους θησαυρούς. Αυτά τα σκάφη με τα βαριά και πλούσια φορτία αποτελούσαν στόχο για τους παράνομους θαλασσοπόρους, που τα κέρδιζαν με τη δύναμη των όπλων και μοίραζαν ύστερα τα πλούτη τους μεταξύ τους.

Ο Πιερ λε Γκραν, μαζί με άλλους λίγους συντρόφους του, εξασφάλισε ένα μικρό πλοίο κι έστησαν ενέδρα στα ισπανικά πλοία που θα περνούσαν από την Καραϊβική Θάλασσα. Είχαν απελπιστεί να περιμένουν, όταν φάνηκε στον ορίζοντα ένα γαλιόνι. Μόλις νύχτωσε, έκαναν επίθεση, και με την τόλμη τους, τα πιστόλια και τα ξίφη τους, νίκησαν τον καπετάνιο και το πλήρωμά του και έγιναν κύριοι του πλοίου. Η νίκη αυτή ήταν σίγουρα μεγάλη και πρωτοφανής για τον Πιερ λε Γκραν και διαδόθηκε σ' όλα τα νησιά. Δεν άργησε να βρει τους μιμητές της. Άρχισαν να σχηματίζονται συμμορίες από αλήτες, που λεηλατούσαν τα πλοία και σκόρπιζαν το φόβο και τον τρόμο σ' όλες τις θάλασσες. Ωστόσο, στη συνέχεια, ο Πιερ λε Γκραν εξαφανίστηκε από την ιστορία.

## Παραπομπές


Κατηγορία:Γάλλοι πειρατές
Κωνσταντίνος της Έσσης-Ρότενμπουργκ

O **Κωνσταντίνος**, γερμ. Konstantin (24 Μαρτίου 17116 - 30 Δεκεμβρίου 1778) από τον Οίκο της Έσσης ήταν λάντγκραβος της Έσσης-Ρότενμπουργκ.

## Βιογραφία
Γεννήθηκε στο Ρότενμπουργκ και ήταν ο δευτερότοκος γιος του Ερνέστου-Λεοπόλδου λάντγκραβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρόλου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.

Το 1744 απεβίωσε ο μεγαλύτερος αδελφός του Ιωσήφ και το 1749 ο πατέρας τους, οπότε τον διαδέχθηκε. Χρίστηκε ιππότης του Τάγματος του Χρυσόμαλλου Δέρατος το 1759.

Το 1755 απεβίωσε ο εξάδελφος του πατέρα του, ο Χριστιανός λάντγκραβος του Βάνφρηντ και τον κληρονόμησε, έτσι επανενώθηκε η κτήση που είχε διαιρεθεί μεταξύ του πάππου του και του αδελφού εκείνου το 1648· έμεινε αδιαίρετη ως τη Συνθήκη του Λιουνεβίλ (1801).

## Οικογένεια
Νυμφεύτηκε το 1745 την εξαδέλφη του Σοφία φον Στάρεμπεργκ και είχε τέκνα:
* Κάρολος-Εμμανουήλ 1746-1812, λάντγκραβος της Έσσης-Ρότενμπουργκ.
* Κάρολος-Κωνσταντίνος, υποστηρικτής της Γαλλικής Επανάστασης.
* Χέντβιχ 1748-1801, παντρεύτηκε τον Ιάκωβο-Λεοπόλδο ντε Λα Τουρ ντ'Ωβέρν δούκα του Μπουγιόν.

## Πρόγονοι

## Αναφορές


Κατηγορία:Οίκος της Έσσης
Ολλανδικό πρωτάθλημα ποδοσφαίρου ανδρών 1989-90

Το **Ολλανδικό πρωτάθλημα ποδοσφαίρου ανδρών 1989-90** ή αλλιώς η **Ερεντιβίζιε 1989-90** ήταν το 34ο πρωτάθλημα Ερεντιβίζιε. Ξεκίνησε στις 12 Αυγούστου 1989 και ολοκληρώθηκε στις 6 Μαΐου 1990.

Πρωταθλητής αναδείχθηκε ο Άγιαξ για 23η φορά στην ιστορία του, ενώ υποβιβάστηκαν στην Εέρστε Ντιβίζιε οι Ντεν Μπος και Χάαρλεμ. Την είσοδο στο Κύπελλο Πρωταθλητριών 1990-91 κέρδισε ο Άγιαξ, ο οποίος αποκλείστηκε για ένα χρόνο από τη διοργάνωση, διότι οπαδοί του, στον αγώνα Άγιαξ-Αούστρια Βιέννης, έριξαν αντικείμενο και τραυμάτισαν τον ποδοσφαιριστή της Αούστρια Φρανζ Βόλφαχρτ. Στο Κύπελλο ΟΥΕΦΑ 1990-1991 προκρίθηκαν οι Τβέντε, Φίτεσε και Ρόντα και στο Κύπελλο Κυπελλούχων 1990-91 η Αϊντχόφεν.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1988-89 και η νικήτρια των play-offs ανόδου της Εέρστε Ντιβίζιε.

## Βαθμολογία

1 Ο Άγιαξ αποκλείστηκε από τη διοργάνωση.

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play-offs ανόδου/υποβιβασμού
Η πρώτη φάση των play-offs απαρτίζεται από δύο ομίλους των τριών ομάδων. Οι νικήτριες ομάδες των ομίλων παίζουν μεταξύ τους στον πρώτο αγώνα, η νικήτρια προβιβάζεται στην Ερεντιβίζιε ενώ η ηττημένη αγωνίζεται στο δεύτερο play-off αγώνα με την 16η του πρωταθλήματος. Η νικήτρια του δεύτερου αγώνα αγωνίζεται στην Ερεντιβίζιε.

**Όμιλος Α**

**Όμιλος Β**

**Play-off 1**

|}

Η Χέρενφεν προβιβάζεται στην Ερεντιβίζιε, ενώ η Έμεν αγωνίζεται στο δεύτερο αγώνα.

**Play-off 2**

|}

Η ΝΕΚ παραμένει στην Ερεντιβίζιε, ενώ η Έμεν παραμένει στην Εέρστε Ντιβίζιε.

## Παραπομπές


## Εξωτερικοί σύνδεσμοι
*RSSSF (Αγγλικά)

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1989-1990
Ερνέστος Λεοπόλδος της Έσσης-Ρότενμπουργκ

Ο **Ερνέστος-Λεοπόλδος** (γερμ. *Ernst-Luitpold*, 15 Ιουνίου 1684 – 29 Νοεμβρίου 1749) από τον Οίκο της Έσσης ήταν λάντγκραβος της Έσσης-Ρότενμπουργκ (1725-1749).

## Βιογραφία
Ήταν ο μόνος γιος του Γουλιέλμου λάντγκραβου της Έσσης-Ρότενμπουργκ και της Μαρίας-Άννας κόμισσας του Λέβενσταϊν-Βέρτχαϊμ. 

Διαδέχθηκε τον πατέρα του, που απεβίωσε το 1725. Το 1744 απεβίωσε ο πρωτότοκος γιος του Ιωσήφ. Ο Ερνέστος-Λεοπόλδος απεβίωσε το 1749 στο Ρότενμπουργκ σε ηλικία 65 ετών και τον διαδέχθηκε ο δευτερότοκος γιος του Κωνσταντίνος.

## Οικογένεια
Νυμφεύθηκε το 1704 την εξαδέλφη του Ελεονώρα, κόρη του Μαξιμιλιανού-Καρόλου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ και είχε τέκνα:
* Ιωσήφ 1705-1744, διάδοχος της Έσσης-Ρότενμπουργκ.
* Πολυξένη 1706-1735, παντρεύτηκε τον Κάρολο-Εμμανουήλ Γ΄ Σαβοΐας της Σαρδηνίας.
* Φραγκίσκος-Αλέξανδρος 1710-1739, απεβ. 29 ετών.
* Ελεονώρα 1712-1759, παντρεύτηκε τον Ιωάννη-Χριστιανό των Βίττελσμπαχ δούκα του Παλατινάτου-Ζούλτσμπαχ.
* Καρολίνα 1714-1741, παντρεύτηκε τον Λουδοβίκο-Ερρίκο Α΄ Βουρβόνων  πρίγκιπα του Κοντέ. 
* Κωνσταντίνος 1716-1778, λάντγκραβος της Έσσης-Ρότενμπουργκ.
* Χριστίνα 1717-1778, παντρεύτηκε τον Λουδοβίκο-Βίκτωρα Σαβοΐας πρίγκιπα του Καρινιάνο. 

Απόγονοι της Πολυξένης (και ταυτόχρονα και της Χριστίνας) είναι στις ημέρες μας ο μεγάλος δούκας του Λουξεμβούργου, ο τιτουλάριος δούκας της Πάρμας και ο τιτουλάριος βασιλιάς των Δύο Σικελιών.

## Πρόγονοι

## Παραπομπές


## Εξωτερικοί σύνδεσμοι
* 
*genealogy online   

Κατηγορία:Οίκος της Έσσης
Ιωσήφ της Έσσης-Ρότενμπουργκ

Ο **Ιωσήφ**, γερμ. Joseph (23 Σεπτεμβρίου 1705 - 24 Ιουνίου 1744) από τον Οίκο της Έσσης ήταν διάδοχος της Έσσης-Ρότενμπουργκ.

## Βιογραφία
Γεννήθηκε στο Λάνγκενσβαλμπαχ και ήταν ο πρωτότοκος γιος του Ερνέστου-Λεοπόλδου και της Ελεονώρας, κόρης του Μαξιμιλιανού-Καρόλου-Αλβέρτου, πρίγκιπα του Λέβενσταϊν-Βέρτχαϊμ-Ρόχεφορτ.

Όλες οι αδελφές του Πολυξένη, Ελεονώρα, Καρολίνα και Χριστίνα είχαν κάνει επιφανείς γάμους. Ήταν διάδοχος του πατέρα του από τη γέννησή του. Απεβίωσε στο ανάκτορο του λαντγκράβου στο Ρότενμπουργκ επί του Φούλντα το 1744 σε ηλικία 39 ετών. Διάδοχος έγινε ο νεότερος αδελφός του Κωνσταντίνος. Το 1749 απεβίωσε ο πατέρας τους και τον διαδέχθηκε ο Κωνσταντίνος.

## Οικογένεια
Νυμφεύτηκε το 1726 με τη Χριστίνα-Άννα, κόρη του Λουδοβίκου-Όθωνα πρίγκιπα του Ζαλμ (γιου της Λουίζας-Μαρίας των Βίττελσμπαχ πριγκίπισσας του Παλατινάτου-Ζίμμερν) και είχαν τέκνα:
* Άννα-Βικτώρια 1728-1792, παντρεύτηκε τον Κάρολο ντε Ροάν πρίγκιπα του Σουμπίζ.
* Μαρία-Λουδοβίκα 1729-1800, παντρεύτηκε τον Φρήντριχ-Ερνστ-Μαξιμίλιαν του Ζαλμ-Ζαλμ δούκα του Χούγκστράετεν.

## Πρόγονοι

## Αναφορές & Υποσημειώσεις


Κατηγορία:Οίκος της Έσσης
Γιάροσλαβ Ζέμλα

Ο **Γιάροσλαβ Ζέμλα** (*[[τσεχικά]] : Jaroslav Žemla*) (6 Νοεμβρίου 1887 - 18 Ιουνίου 1955) ήταν, Βοημός πρωταθλητής της αντισφαίρισης.  Ήταν πιθανότατα αθλητής του Ομίλου αντισφαίρισης Πράγας (*Lawn Tennis Clyb Prague*) όπως και οι αδελφοί του ολυμπιονίκες της αντισφαίρισης Ζντένεκ Ζέμλα και Λάντισλαβ Ζέμλα. 

Συμμετείχε στους Ολυμπιακούς Αγώνες της Αθήνας το 1906. Από κάποιος θεωρήται χωρίς να εκπροσωπεί επίσημα κάποια χώρα, τον αναφέρουν και Ούγγρο, από άλλους ότι εκπροσωπούσε την Βοημία. Στο απλό αντρών αποκλείστηκε στο δεύτερο γύρο από τον Λέων Ζαρίφη με 2-0 αφού πρώτα είχε αποκλείση τον Ούγγρο Κάρολυ Βίτους (*Károly Vitus*).

## Παραπομπές


Κατηγορία:Βοημοί αθλητές της αντισφαίρισης
Κάρολος Εμμανουήλ της Έσσης-Ρότενμπουργκ

Ο **Κάρολος-Εμμανουήλ**, γερμ. Karl-Emanuel (5 Ιουνίου 1746 - 23 Μαρτίου 1812) από τον Οίκο της Έσσης ήταν λάντγκραβος της Έσσης-Ρότενμπουργκ (1778-1812).

## Βιογραφία
Γεννήθηκε στο Λάνγκενσβαλμπαχ και πήρε το όνομα του Καρόλου-Εμμανουήλ Γ΄ Σαβοΐας της Σαρδηνίας, συζύγου της θείας του Πολυξένης. Ήταν γιος του Κωνσταντίνου λάντγκραβου της Έσσης-Ρότενμπουργκ και της Σοφίας φον Στάρεμμπεργκ. 

Ο πατέρας του απεβίωσε το 1778 και τον διαδέχθηκε. Ο Κάρολος-Εμμανουήλ είχε δύο τέκνα: ο γιος του πήρε το όνομα του Βίκτωρα-Αμεδαίου Γ΄ Σαβοΐας της Σαρδηνίας (γιου του Καρόλου-Εμμανουήλ Γ΄) και η κόρη του το όνομα της Κλοτίλδης, συζύγου του Καρόλου-Εμμανουήλ Δ΄ Σαβοΐας της Σαρδηνίας (γιου του προηγουμένου). 

Απεβίωσε το 1812 σε ηλικία 66 ετών και τον διαδέχθηκε ο μόνος γιος του Βίκτωρ-Αμεδαίος.

## Οικογένεια
Νυμφεύτηκε το 1771 την Λεοπολδίνα, κόρη του Φραγκίσκου-Ιωσήφ Α΄ πρίγκιπα του Λήχτενσταϊν και είχε τέκνα:
* Βίκτωρ-Αμεδαίος 1779-1834, λάντγκραβος της Έσσης-Ρότενμπουργκ. 
* Κλοτίλδη 1787-1869, παντρεύτηκε τον Κάρολο-Αύγουστο πρίγκιπα του Χοενλόε-Μπάρτενσταϊν. 

Από τη μη νόμιμη σχέση του με την Λούση-Γιουλιάνε, κόρη του Ιωάννη-Κόνραντ Στρούβε είχε ένα φυσικό τέκνο:
* (νόθος) Ερνστ φον Μπλούμενσταϊν 1796-1875.

## Πρόγονοι

## Παραπομπές σε πηγές


Κατηγορία:Οίκος της Έσσης
Ντιλφιρίμπ Καντινεφέντι

Η **Ντιλφιρίμπ Καντινεφέντι** (Οθ. Τούρκικα:زوجة ديلفريب) (Τούρκικα: *Dilfirib Kadınefendi*, 1890 - 1952) ήταν η πέμπτη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: **''Devletlu İsmetlu Dördüncü Dil-firib Kadın Efendi Hazretleri**.*

==Βιογραφία==
Η Ντιλφιρίμπ Καντινεφέντι γεννήθηκε το 1890 στην [[Κωνσταντινούπολη]]. Σε πολύ μικρή ηλικία δόθηκε στο παλάτι για υπηρεσία όπου έλαβε ιδιωτική εκπαίδευση και μόρφωση. Ήταν πολύ μορφωμένη και ενδιαφέρθηκε πολύ για την ιστορία. Σύντομα τράβηξε την προσοχή του Μωάμεθ και παντρεύτηκαν το 1907 στο Παλάτι Βελιάχντ.

Μετά το θάνατο του σουλτάνου Μωάμεθ το 1918, παρέμεινε στο παλάτι για αρκετό καιρό και αφού μετακόμισε στη βίλα της στο Ερενκόι, ξαναπαντρεύτηκε έναν γιατρό με τον οποίο απέκτησαν το μοναδικό τους παιδί, ένα γιο.

Πολύ μετά την εγκατάστασή της στο αρχοντικό της στο Βανικόι, πέθανε από [[Καρκίνος|καρκίνο]] το 1952 στην Κωνσταντινούπολη σε ηλικία 62 ετών. Είναι θαμμένη στην Κωνσταντινούπολη.

== Παραπομπές ==


== Πηγές ==
* Peirce, Leslie P., The Imperial Harem: Women and Sovereignty in the Ottoman Empire, [[Oxford University Press]], 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)'', 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Βιτόρια Αλεότι

Η **Βιττόρια Αλεόττι** (*Vittoria Aleotti*, Φερράρα γύρω στα 1575 - έως 1620) ήταν Ιταλίδα συνθέτρια, τσεμπαλίστρια και χριστιανή μοναχή.

## Βιογραφία
μικρογραφία|''Ghirlanda De Madrigali στο Quatro Voci''.
Η Βιτόρια ξεκίνησε ως παιδί («τεσσάρων με πέντε χρονών») τη μελέτη της μουσικής, παρακολουθώντας τα μαθήματα του πρεσβύτερου δασκάλου Alessandro Milleville και αργότερα του Ercole Pasquini, οι οποίοι δίδαξαν τη μεγαλύτερη αδελφή της. Ο πατέρας της, ο αρχιτέκτονας της Φερράρα Giovan Battista Aleotti, υποστηρίζει ότι σπούδασε τουλάχιστον δύο χρόνια, μέχρι που ο δάσκαλός της συμβούλευσε να συνεχίσει μουσικές σπουδές στο μοναστήρι Σαν Βίτο της Φερράρα, φημισμένο για την άριστη μουσική του. Η Βιττόρια μπήκε στη μονή στην ηλικία των 14 ετών, και ο πατέρας της έλαβε για εκείνη από τον Battista Guarini κάποια μαδριγάλια προς μελοποίηση ,που αργότερα έδωσε στον κόμη του Ζαφώ. O Κόμης τα εκτύπωσε στη Βενετία το 1593 στον εκδότη Giacomo Vincenti με τον τίτλο *Ghirlanda de madrigali a quatro voci* και τα αφιέρωσε στον Ippolito Bentivoglio.

Εκτός από το ενετική έκδοση, με το όνομα Vittoria, ακόμη και ένα μαδριγάλιο με πέντε φωνές *(Οι <span>χλωμές βιολέτες</span>)*, εκτυπώθηκε στον *Κήπο Μουσικών *της *Φερράρα*  το 1591, μια μουσική συλλογή από διάφορους συγγραφείς, συμπεριλαμβανομένων των Alessandro Milleville και Ercole Pasquini.

Μερικοί μελετητές έχουν κάνει την υπόθεση ότι η Ραφαέλα Αλεότι, που πιστεύεται ότι είναι η μεγαλύτερη αδελφή της, ήταν όντως το ίδιο πρόσωπο (το οποίο άλλαξε το όνομα κατόπιν εντολής), δεδομένου ότι ούτε στο μοναστήρι του Σαν Βιτό, ή αλλού, υπάρχουν έγγραφα που σχετίζονται με τη Βιτόρια, ενώ η Ραφαέλα ήταν ηγουμένη του μοναστηριού, και είχε μεγάλη φήμη ως οργανίστας και "γνώστης της μουσικής". Επίσης, η διαθήκη του πατέρα της, που γράφτηκε το 1631, απευθύνεται στη Ραφαέλα και όχι στη Βιττόρια, ωστόσο, δεν υπάρχουν πειστικά αποδεικτικά στοιχεία που να επιβεβαιώνουν αυτή την υπόθεση. Η αφιέρωση στην επιγραφή, η *Γιρλάντα *του 1593, γραμμένη από τον Giovan Battista Aleotti, είναι η πιο έγκυρη , αν και ασαφής πηγή, από την οποία προέρχονται πληροφορίες σχετικά με την μουσικό. Μεταξύ άλλων, ο ίδιος δηλώνει ότι από τις πέντε κόρες του, η μεγαλύτερη είχε κλίση προς τη θρησκευτική ζωή και σπούδασε μουσική, και ότι η Βιτόρια έμαθε από τα μαθήματα που δόθηκαν στη πρώτη. Δυστυχώς, ο Battista δεν λέει το όνομα της μεγαλύτερης κόρης του, αλλά τα λόγια του υποστηρίζουν την διάκριση δύο ξεχωριστών αδελφών. (βλ. μεταγραφή και αντίγραφο στην υποσημείωση ).

## Σημειώσεις


## Βιβλιογραφία
* *Vittoria Aleotti* στο *Εγκυκλοπαιδικό Λεξικό της Καθολικής Μουσικής και Μουσικών*, ISBN 88-02-03930-5
* Σουζάν Γ. Κιούζικ: «Vittoria Aleotti», *Grove Music Online*, εκδ. L. Macy (πρόσβαση 15 Φεβρουαρίου 2006), grovemusic.com 

Κατηγορία:Συνθέτες του Μπαρόκ
Κατηγορία:Συνθέτες της Αναγέννησης
Κάρολος της Έσσης-Βάνφριντ

Ο **Κάρολος**, γερμ. Karl (19 Ιουλίου 1649 - 3 Μαρτίου 1711) από τον Οίκο της Έσσης  ήταν λαντγράβος της Έσσης-Βάνφριντ (Έσβεγκε) το διάστημα 1676-1711.

## Βιογραφία
Γεννήθηκε στο κάστρο Ράινφελς και ήταν ο δευτερότοκος γιος του Ερνέστου, λαντγράβου της Έσσης-Ράινφελς και της Μαρίας Ελεονώρας του Ζολμς-Λιχ. Ο πατέρας του κληρονόμησε από τον αδελφό του Φρειδερίκο το Έσβεγκε το 1655 και από τον αδελφό του Χέρμαν Δ΄ το Ρότενμπουργκ το 1658. Έτσι επανένωσε το 1/4 της Έσσης-Κάσσελ, που είχε δοθεί στα τρία αδέλφια από τον πατέρα τους.

Το 1693 απεβίωσε ο Ερνέστος και ο πρωτότοκος γιος του Γουλιέλμος έλαβε το Ρότενμπουργκ & Ράινφελς και ο Κάρολος το Έσβεγκε. Το κάστρο του Έσβεγκε είχε δεσμευθεί από το 1667 στο Μπράουνσβαϊγκ-Μπέβερν, οπότε ο Κάρολος εγκαταστάθηκε στο κάστρο Βάνφριντ.

Απεβίωσε το 1711 σε ηλικία 62 ετών και τον διαδέχθηκαν οι γιοί του, πρώτα ο Γουλιέλμος και έπειτα ο Χριστιανός. Και οι δύο ήταν άτεκνοι.

## Οικογένεια
Νυμφεύτηκε πρώτα την εξαδέλφη του Σοφία-Μαγδαληνή, κόρη του Ερρίκου-Αδόλφου, κόμη του Ζαλμ-Ράιφερσαϊντ και είχε επιζώντα τέκνα:
* Γουλιέλμος 1671-1731, λαντγράβος της Έσσης-Βάνφριντ.
* Φρειδερίκος 1673-1692, μέλος του Συλλόγου του καθεδρικού (canon) της Κολωνίας.
* Φίλιππος 1674-1694.
Η Σοφία-Μαγδαληνή σε ένα ταξίδι της στη Βενετία απεβίωσε το 1675.

Ο Κάρολος έκανε δεύτερο γάμο με την Αλεξανδρίνη-Ιουλιάνα, κόρη του Έμιχ ΙΓ΄, κόμη του Λάινινγκεν και είχε τέκνα:
* Καρλόττα-Αμαλία 1679-1722, παντρεύτηκε τον Φραγκίσκο Β΄ Ράκοτσι, πρίγκιπα της Τρανσυλβανίας.
* Σοφία-Λεοπολδίνη 1681-1724. Είχε κόρη την
** Μαρία-Φραγκίσκη του Χοενλόε-Μπάρτενσταϊν, που παντρεύτηκε τον θείο της Χριστιανό.
* Μαρία-Άννα-Ιωάννα 1685-1764.
* Χριστίνα-Φραγκίσκη-Πολυξένη 1688-1728, παντρεύτηκε τον Δομίνικο Μάρκβαρντ, πρίγκιπα του Λέβενσταϊν-Βέρτχαϊμ-Ροσφόρ.
* Χριστιανός 1689-1755, λαντγράβος της Έσσης-Βάνφριντ.
* Ιουλιανή-Ελισάβετ-Άννα-Λουίζα 1690-1724, παντρεύτηκε τον Χριστιανό-Όθωνα, κόμη του Λίμπουργκ-Στίρουμ.
* Ελεονώρα-Βερναρδίνη 1695-1768, παντρεύτηκε τον Χέρμαν-Φρειδερίκο, κόμη του Μπέντχαϊμ-Μπέντχαϊμ.

Η Αλεξανδρίνη-Ιουλιανή απεβίωσε το 1703 και τάφηκε στην οικογενειακή κρύπτη στο Χύλφενσμπεργκ του Βάνφριντ.

## Πρόγονοι

## Πηγές
*Chronik der Stadt Wanfried, Reinhold Strauß, 1908
*Eckhart G. Franz, Das Haus Hessen, Stuttgart, 2005, ISBN 3-17-018919-0

## Αναφορές σε πηγές


Κατηγορία:Οίκος της Έσσης
Πάβελ Ματσενόρ

Ο **Πάβελ Ματσενόρ** (*[[λατινικό αλφάβητο]] : Pavel Macenauer*) ήταν Τσεχοσλοβάκος πρωταθλητής της αντισφαίρισης.  

Το 1922 είχε συμμετάσχει στο παγκόσμιο πρωτάθλημα αντισφαίρισης σε σκληρό τερέν όπου έφτασε στα προημιτελικά. Το 1925 ήταν δεύτερος στο Διεθνές πρωτάθλημα της Αυστρίας, είχε συμμετάσχει και στο Ρολάν Γκαρός του 1926 όπου έφτασε στον τρίτο γύρο. Στο Πρωτάθλημα αντισφαίρισης Ανατολικής Μεσογείου το 1926 ήταν δεύτερος στο απλό, πρώτος στο διπλό αντρών με συμπαίκτη τον Σόνκα, και δεύτερος στο διπλό μεικτό με συμπαίκτρια την Λένα Σκαραμαγκά.

Στους Ολυμπιακούς αγώνες του 1924 είχε συμμετάσχει στο απλό και αποκλείστηκε στον τρίτο γύρο από τον Αμερικανό Γουίλιαμς. Έχει αγωνιστεί και με την εθνική ομάδα της Τσεχοσλοβακίας στο κύπελλο Ντέιβις από το 1924 εως το 1929 σε πέντε διοργανώσεις με ρεκόρ 9 νίκες και 11 ήττες.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Βοημοί αθλητές της αντισφαίρισης
Γουλιέλμος της Έσσης-Βάνφριντ

Ο **Γουλιέλμος** ο *νεότερος*, γερμ. Wilhelm der Jüngere (25 Αυγούστου 1671 - 1 Απριλίου 1731) από τον Οίκο της Έσσης ήταν λαντγράβος της Έσσης-Βάνφριντ (1711-1731).

## Βιογραφία
Γεννήθηκε στο Λανγκενσβάλμπαχ και ήταν γιος του Καρόλου, λαντγράβου της Έσσης-Βάνφριντ και της Σοφίας Μαγδαληνής, κόρης του Ερρίκου Αδόλφου, κόμη του Ζαλμ-Ράιφερσαϊντ. Έγινε μέλος του Συλλόγου (canon) του καθεδρικού της Κολωνίας, αλλά ήταν περιορισμένων δυνατοτήτων και ακατάλληλος για το εκεί περιβάλλον.

Το 1711 απεβίωσε ο πατέρας του και μετέβη στο Βάνφριντ, όπου ο νεότερος, ετεροθαλής αδελφός του Χριστιανός προσπάθησε να κυβερνήσει. Διαφώνησαν για τη διαδοχή και με την παρέμβαση του Καρόλου ΣΤ΄ των Αψβούργων της Γερμανίας ο Χριστιανός παραιτήθηκε της αξίωσής του, λαμβάνοντας το κάστρο Έσβεγκε και ετήσια αποζημίωση 7.500 γκούλντεν. Το κάστρο ήταν δεσμευμένο από το 1667 στο Μπράουνσβαϊγκ-Μπέβερν, εξαγοράστηκε όμως το 1713 και δόθηκε στον Χριστιανό.

Ο Γουλιέλμος κυβέρνησε είκοσι έτη. Ταξίδευε συχνά στην Αυλή της Βιέννης. Το 1718 ο Κάρολος ΣΤ΄ τον έστειλε στο κάστρο Ράινφελς να βοηθήσει τον Κάρολο, λαντγράβο της Έσσης-Κάσσελ, όπου είχε απωθήσει εκεί τρεις βαριές πολιορκίες των Γάλλων.

Απεβίωσε το 1731 σε ηλικία 60 ετών άτεκνος και τον διαδέχθηκε ο νεότερος αδελφός του Χριστιανός. Η χήρα του αποσύρθηκε στη μονή Καρμελιτών στο Νόιμπουργκ επί του Δούναβη και απεβίωσε το 1775.

## Οικογένεια
Νυμφεύτηκε την Ερνεστίνη των Βίττελσμπαχ, κόρη του Θεόδωρου Ευστάθιου, κόμη του Παλατινάτου-Ζούλτσμπαχ. Δεν απέκτησε απογόνους.

## Πρόγονοι

## Πηγές
* Reinhold Strauß: Chronik von Wanfried, 1908
*Anonymous: Chronik von Wanfried 2006 (unpublished)
*Eckhart G. Franz, Das Haus Hessen, Stuttgart, 2005, ISBN 3-17-018919-0

Κατηγορία:Οίκος της Έσσης
Γεράρδος Ζ΄ του Χόλσταϊν-Ρέντσμπουργκ

Ο **Γεράρδος Ζ΄, κόμης του Χόλσταϊν-Ρέντσμπουργκ** (1404 - 24 Ιουλίου 1433) από τον Οίκο του Σάουμπουργκ, διεκδικητής του δουκάτου του Σλέσβιχ ως Γεράρδος Γ΄ ήταν γιος του Γεράρδου ΣΤ΄, κόμη του Χόλσταϊν-Ρέντσμπουργκ και της Αικατερίνης-Ελισάβετ των Γουέλφων, κόρης του Μάγκνους Β΄ δούκα του Μπράουνσβαϊγκ-Λύνεμπουργκ-Βόλφενμπυτελ. Στη διάρκεια του πολέμου ανάμεσα στη Δανία και τη Χανσεατική Ένωση πολέμησε μαζί με τους δυο μεγαλύτερους αδελφούς του Ερρίκο Δ΄, κόμη του Χόλσταϊν-Ρέντσμπουργκ και Αδόλφο Η΄, κόμη του Χόλσταϊν στο πλευρό της Χανσεατικής Ένωσης και ήταν αρχηγός του στόλου στην πολιορκία του Φλένσμπουργκ και στον βομβαρδισμό της Κοπεγχάγης από τη Χανσεατική Ένωση.

Το 1427 ανέλαβαν μαζί με τον δεύτερο αδελφό του Αδόλφο τη διακυβέρνηση του δουκάτου του Σλέσβιχ. Στις 2 Ιουνίου 1432 ο Γεράρδος Ζ΄ παντρεύτηκε την Αγνή, κόρη του Βερνάρδου Α΄ μαργράβου του Μπάντεν-Μπάντεν, η οποία γέννησε στις 16 Ιανουαρίου 1433 πρόωρα δίδυμα, κάτι που δημιούργησε την υποψία ότι η σύλληψη τους έγινε πριν τον γάμο της Αγνής με τον Βερνάρδο, ενδεχομένως με άλλον πατέρα, οπότε σε αυτή την περίπτωση τα παιδιά δεν θα ήταν νόμιμα. Ο Γεράρδος βεβαίωσε ότι συνευρέθη με την Αγνή πριν τον γάμο τους και ζήτησε τη νομιμοποίηση των παιδιών τους, κάτι που έγινε με τη σύμφωνη γνώμη του αδελφού του Αδόλφου Η΄.

Ο Γεράρδος υπέφερε από σοβαρή νόσο των πνευμόνων και τον Φεβρουάριο του 1433 η κατάσταση της υγείας του χειροτέρευσε, ώστε οι γιατροί δήλωσαν ότι δεν μπορούσαν να τον βοηθήσουν. Ο Γεράρδος Ζ΄ και η σύζυγός του Αγνή αποφάσισαν να ταξιδέψουν για λουτρά στο Μπάντεν-Μπάντεν, αλλά ενώ περνούσαν από την Κολωνία η κατάσταση της υγείας του χειροτέρεψε τόσο πολύ, που αποφάσισαν να γυρίσουν πίσω, με τον Γεράρδο Ζ΄ να πεθαίνει κατά το ταξίδι της επιστροφής στις 24 Ιουλίου 1433 στο Έμεριχ αμ Ράιν.

Ο κουνιάδος της Αγνής, ο Αδόλφος Η΄, της απαγόρευσε την είσοδο στη χώρα μετά το τέλος του αδελφού του και η ίδια αποφάσισε να επιστρέψει στο Μπάντεν, ενώ τα δίδυμα μωρά Ερρίκος και Αικατερίνη απεβίωσαν υπό ανεξιχνίαστες συνθήκες. 

## Παραπομπές


## Εξωτερικοί σύνδεσμοι
*Γεράρδος - Δανικό Βιογραφικό Λεξικό

Κατηγορία:Δούκες του Σλέσβιχ
Κατηγορία:Οίκος του Σάουμπουργκ
Αλβέρτος Β΄ του Χόλσταϊν-Ρέντσμπουργκ

Ο **Αλβέρτος Β΄, κόμης του Χόλσταϊν-Ρέντσμπουργκ** (περί το 1369 - 28 Σεπτεμβρίου 1403) από τον Οίκο του Σάουμπουργκ, κόμης του Χόλσταϊν-Ρέντσμπουργκ (1384 - 1397) και κόμης του Χόλσταϊν-Ζέγκεμπεργκ ήταν δεύτερος γιος του Ερρίκου Β΄, κόμη του Χόλσταϊν-Ρέντσμπουργκ και της συζύγου του Ίνγκεμποργκ του Μεκλεμβούργου-Σβερίν. Μετά τον θάνατο του πατέρα του ο θείος του Νικόλαος του Χόλσταϊν-Ρέντσμπουργκ που ήταν αρχηγός του Οίκου του Σάουμπουργκ επεδίωξε τη συνεργασία ανάμεσα στους κόμητες του Σάουμπουργκ και του Χόλσταϊν. Ο Νικόλαος πέθανε στις 28 Αυγούστου 1397. Μετά τον θάνατο του θείου τους Νικολάου, ο Αλβέρτος και ο μεγαλύτερος αδελφός του Γεράρδος ΣΤ΄ του Χόλσταϊν-Ρέντσμπουργκ κατένειμαν μεταξύ τους τις κομητείες του Χόλσταϊν και του Στόρμαρν. Ο Αλβέρτος Β΄ επέλεξε ως τόπο κατοικίας του το Σέγκεμπεργκ, ενώ επεδίωξε μερίδιο και από το δουκάτο του Σλέσβιχ, το οποίο ο Όλαφ Β΄ της Δανίας είχε παραχωρήσει δώρο στον αδελφό του Γεράρδο ΣΤ΄, αλλά η δανική νομοθεσία του το απαγόρευσε.

Ο πεθερός του, Ερρίκος Δ΄ της Σαξονίας-Λάουενμπουργκ έκανε επιδρομή στο Ντίτμαρσεν, γεγονός που οδήγησε (1402-1404) στην έκρηξη νέας διαμάχης ανάμεσα στο Ντίτμαρσεν και την κομητεία του Χόλσταιν-Ρέντσμπουργκ. Οι αγροτικές κοινότητες του Ντίτμαρσεν επίσημα ήταν υποτελείς του αρχιεπισκόπου της Βρέμης, αλλά στην πραγματικότητα αποτελούσαν ανεξάρτητη περιοχή, στην οποία την εξουσία είχε μονάχα ο αυτοκράτορας, παρότι για δεκαετίες οι κόμητες του Χόλσταϊν-Ρέντσμπουργκ προσπαθούσαν να υποτάξουν την περιοχή. Μετά την αποτυχία της επιδρομής ο Ερρίκος οπισθοχώρησε στις περιοχές του Αλβέρτου και οι αγρότες κατηγόρησαν τον Αλβέρτο για συνωμοσία, ενώ ο Αλβέρτος αντιδρώντας αρνήθηκε οποιαδήποτε συνεργασία. Η κατώτερη αριστοκρατία και οι σύμβουλοί του πίεσαν τον Αλβέρτο να αντεπιτεθεί και να καταλάβει το Ντίτμαρσεν και ο Αλβέρτος συμφώνησε. Όμως κατά την διάρκεια της προετοιμασίας και ενώ έκανε ιππεύοντας έναν ελιγμό, έπεσε από το άλογο του και πέθανε από τα τραύματα του.

Ο Αλβέρτος παντρεύτηκε την Αγνή, κόρη του Ερρίκου Δ΄ της Σαξονίας-Λάουενμπουργκ και της Σοφίας του Μπράουνσβαϊγκ-Λύνεμπουργκ, αλλά δεν απέκτησαν παιδιά.

## Παραπομπές


## Πηγές
* Detlev Kraack, "Die frühen Schauenburger als Grafen von Holstein und Stormarn (12.-14. Jahrhundert)", in: E. Imberger, D. Lohmeier and I. Momsen (eds.): Die Fürsten des Landes. Herzöge und Grafen von Schleswig, Holstein und Lauenburg, Wachholtz, Neumünster, 2008
* Georg Waitz, Schleswig-Holsteins Geschichte in drei Büchern, vol. 1, book 1, Göttingen, 1851

Κατηγορία:Οίκος του Σάουμπουργκ
Γιόζεφ Μάλετσεκ

Ο **Γιόζεφ Μάλετσεκ** (*[[λατινικό αλφάβητο]]: Josef "Pepa, Pepi, Joe" Maleček*) (Πράγα, 18 Ιουνίου 1903 - Μπέιπορτ, Νέα Υόρκη, 26 Σεπτεμβρίου 1986) ήταν Τσεχοσλοβάκος πρωταθλητής της αντισφαίρισης και του χόκεϊ επί πάγου.  

Στο χόκεϊ επί πάγου συμμετείχε με την Τσεχοσλοβακία στους Ολυμπιακούς αγώνες του 1924 που έγιναν στο Σαμονί της Γαλλίας. Τέσσερα χρόνια αργότερα ήταν μέλος της ομάδας της Τσεχοσλοβακίας που συμμετείχε στο τουρνουά χόκεϊ επί πάγου των Ολυμπιακών Αγώνων του 1928 που έγιναν στο Σανκτ Μορίτς. Το 1936 τερμάτισε τέταρτος με την ομάδα της Τσεχοσλοβακίας στο Ολυμπιακό τουρνουά χόκεϊ επί πάγου στο Γκάρμις-Παρτενκίρχεν της Γερμανίας. 

Μετά την κομμουνιστική ανάληψη στην Τσεχοσλοβακία (1948) μετανάστευσε από τη χώρα και αγωνίστηκε στο χόκεϊ σε ομάδες της Ελβετίας και της Γερμανίας έως το 1954 που σταμάτησε.

Στην αντισφαίριση ο Μάλετσεκ αγωνίστηκε τόσο στο Γουίμπλεντον όσο και στο γαλλικό πρωτάθλημα στις αρχές της δεκαετίας του 1930. Εκπροσώπησε επίσης την Τσεχοσλοβακία στο Κύπελλο Ντέιβις 

## Παραπομπές


## Εξωτερικοί σύνδεσμοι
* 

Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι αθλητές του Χόκεϊ επί πάγου
Χριστιανός της Έσσης-Βάνφριντ

Ο **Χριστινός**, γερμ. Christian (17 Ιουλίου 1689 - 21 Οκτωβρίου 1755) από τον Οίκο της Έσσης ήταν λαντγράβος της Έσσης-Βάνφριντ (1731-1755).

## Βιογραφία
Γεννήθηκε στο Βάνφριντ και ήταν ο δευτερότοκος γιος του Καρόλου, λαντγράβου της Έσσης-Βάνφριντ και της Ιουλιάνας Αλεξανδρίνης, κόρης του Έμιχ ΙΓ΄, κόμη του Λάινινγκεν-Ντάγκσμπουργκ. Ως Καθολικός, προοριζόταν αρχικά να γίνει μέλος του Συλλόγου (canon) του καθεδρικού του Στρασβούργου, αλλά το 1710 -στα 21 έτη του- αποφάσισε να γίνει στρατιωτικός. Υπηρέτησε στο στρατό της Έσσης-Κάσσελ ως ταξίαρχος.

Το 1711 απεβίωσε ο πατέρας του και αυτόκλητα ανέλαβε τη διακυβέρνηση του Βάνφριντ. Όμως ο μεγαλύτερος, ετεροθαλής αδελφός του Γουλιέλμος ήλθε να λάβει τη θέση. Στη διένεξη παρενέβη ο Κάρολος ΣΤ΄ Αψβούργων της Γερμανίας, όπου συμφωνήθηκε ο Χριστιανός να παραιτηθεί της διεκδίκησής του και να ανταμειφθεί με το κάστρο Έσβεγκε και ετήσια αποζημίωση 7500 γκούλντεν. Το κάστρο ήταν δεσμευμένο για χρέος στον δούκα του Μπράουνσβαϊγκ-Μπέβερν, αλλά εξοφλήθηκε και δόθηκε στον Χριστιανό το 1713. Ο νέος ιδιοκτήτης του ανακαίνισε το παραμελημένο κάστρο και προσέθεσε ένα Καθολικό παρεκκλήσιο. Καλούσε τον εαυτό του *Χριστιανό της Έσσης-Έσβεγκε*.

Το 1731 απεβίωσε ο Γουλιέλμος άτεκνος και ο Χριστιανός τον διαδέχθηκε. Εγκαταστάθηκε στο Μάνφριντ το επόμενο έτος. Με τον εξάδελφό του Ερνέστο Λεοπόλδο, λαντγράβο της Έσσης-Ρότενμπουργκ, συμφώνησαν να διοικούνται οι περιοχές τους από κοινού, μια και στην εποχή του πάππου τους αποτελούσαν μία περιοχή (το *Τεταρτημόριο του Ρότενμπουργκ*). Η καγκελαρία ήταν στο Ρότενμπουργκ. Επέστρεψε στο Έσβεγκε και έκτισε εκεί τους πριγκιπικούς στάβλους του το 1735. Τότε πούλησε το κάστρο Ράινφελς στην Έσση-Κάσσελ.

Ήταν ευχάριστος και δημοφιλής. Ήταν μορφωμένος και υποστήριζε τους τοπικούς καλλιτέχνες. Στο Έσβεγκε και στο Βάνφριντ έκανε παραγγελίες πολλών έργων γι' αυτόν και την Αυλή του. Απεβίωσε από καρδιά το 1755 στα σκαλιά της εκκλησίας του Έσβεγκε και τάφηκε στην οικογενειακή κρύπτη στο Χύλφενσμπεργκ. Ήταν άτεκνος και το Βάνφριντ κληροδοτήθηκε στον γιο του εξαδέλφου του Ερνέστου Λεοπόλδου, Κωνσταντίνο. Η χήρα του απεβίωσε το 1757.

## Οικογένεια
Ήταν αρραβωνιασμένος με τη Μαρία Αυγούστα, κόρη του Άνσελμ Φραγκίσκου, πρίγκιπα του Τουρν & Τάξις, αλλά ο Κάρολος ΣΤ΄ της Γερμανίας ζήτησε για πολιτικούς λόγους η Μαρία Αυγούστα να παντρευτεί τον Κάρολο Αλέξανδρο, δούκα της Βυρτεμβέργης, πράγμα που έγινε. Ο Χριστιανός θρήνησε τη μεγάλη του αγάπη για πολύ καιρό.

Νυμφεύτηκε την ανιψιά του Μαρία Φραγκίσκη του Χοενλόε-Μπάρτενσταϊν, κόρη της αδελφής του Σοφίας Λεοπολδίνης. Δεν απέκτησαν τέκνα.

## Πρόγονοι

## Πηγές
* Reinhold Strauß: Chronik der Stadt Wanfried, Braun, Wanfried, 1908.
*Chronik von Wanfried 2006 (unpublished)
*Eckhart G. Franz: Das Haus Hessen. Eine europäische Familie, in the series Kohlhammer-Urban-Taschenbücher, vol. 606, Kohlhammer, Stuttgart, 2005, ISBN 3-17-018919-0

Κατηγορία:Οίκος της Έσσης
Κρίστοφ Γκούντερμαν

Ο **Κρίστοφ Γκούντερμαν** (γερμ. *Christoph Gudermann*), 25 Μαρτίου 1798 &ndash; 25 Σεπτεμβρίου 1852) ήταν Γερμανός μαθηματικός, γνωστός για την εισαγωγή της ομώνυμης συναρτήσεως και της έννοιας της ομοιόμορφης συγκλίσεως. Υπήρξε επίσης ο δάσκαλος του μεγάλου μαθηματικού Καρλ Βάιερστρας, στον οποίο άσκησε μεγάλη επίδραση το μάθημα του Γκούντερμαν για τις ελλειπτικές συναρτήσεις, το 1839-1840, το πρώτο τέτοιο μάθημα που διδάχθηκε ποτέ σε οποιοδήποτε ίδρυμα.

## Βιογραφικά στοιχεία
Ο Γκούντερμαν γεννήθηκε στη μικρή πόλη Βίνενμπουργκ της Κάτω Σαξονίας. Ο πατέρας του ήταν δάσκαλος και ο Κρίστοφ έγινε και εκείνος δάσκαλος μετά τις σπουδές του στο Πανεπιστήμιο του Γκέτινγκεν, όπου παρακολούθησε τα μαθήματα του Καρλ Φρίντριχ Γκάους. Ο Κ. Γκούντερμαν άρχισε τη διδασκαλική του σταδιοδρομία στο Κλέβε και στη συνέχεια μετατέθηκε στο Μύνστερ. Από το 1832 ήταν έκτακτος καθηγητής των μαθηματικών και από το 1839 τακτικός καθηγητής στη «Θεολογική και Φιλοσοφική Ακαδημία», το μετέπειτα Πανεπιστήμιο του Μύνστερ.

Ο Γκούντερμαν εισήγαγε την έννοια της ομοιόμορφης συγκλίσεως σε μία δημοσίευσή του για τις ελλειπτικές συναρτήσεις το 1838, αλλά δεν την όρισε τυπικά, ούτε τη μεταχειρίσθηκε στις αποδείξεις του. Αυτά τα έκανε ο μαθητής του, ο Βάιερστρας.

Οι μελέτες του Γκούντερμαν στη σφαιρική γεωμετρία και στις ειδικές συναρτήσεις επικεντρώθηκαν σε μεμονωμένες περιπτώσεις, οπότε δεν πήρε την αναγνώριση που έχουν όσοι δημοσίευσαν έρευνες γενικότερης σημασίας. Η Συνάρτηση του Γκούντερμαν (*Gudermannian function*) ή «υπερβολικό πλάτος» φέρει το όνομά του. 

Ο Γκούντερμαν απεβίωσε στο Μύνστερ σε ηλικία 54 ετών.

## Παραπομπές


## Εξωτερικοί σύνδεσμοι
* Μαθηματική βιογραφία από τους J.J. O'Connor and E.F. Robertson στο MacTutor History of Mathematics archive, στο Πανεπιστήμιο του Σαιντ Άντριους
* Ο Κρίστοφ Γκούντερμαν στο Mathematics Genealogy Project

Κατηγορία:Γερμανοί μαθηματικοί
Κατηγορία:Μαθηματικοί του 19ου αιώνα
Τζάκοπο Ρικκάτι

Ο **Τζάκοπο Φραντσέσκο Ρικκάτι** (*Jacopo Francesco Riccati*, 28 Μαΐου 1676 – 15 Απριλίου 1754) ήταν Ιταλός (Ενετός μαθηματικός και δικαστής. Είναι γνωστός από την εξίσωση που αναφέρεται σήμερα με το όνομά του.

## Οικογένεια και σπουδές
Ο Ρικάτι γεννήθηκε στη Βενετία και καταγόταν από πλούσια οικογένεια. Η γενιά του πατέρα του, του κόμη Μοντίνο Ρικκάτι, ήταν γαιοκτήμονες, κατέχοντας εκτάσεις κοντά στη Βενετία. Η μητέρα του ήταν από την ισχυρή οικογένεια Κολόννα. Ο πατέρας του πέθανε όταν ο Τζάκοπο ήταν μόλις δέκα ετών, αφήνοντάς του μεγάλη ακίνητη περιουσία. Ο Τζάκοπο πήγε πρώτα στη σχολή των Ιησουιτών για ευγενείς στη Μπρέσια και μετά, το 1693, εισάχθηκε στο Πανεπιστήμιο της Πάντοβα για να σπουδάσει νομικά. Πήρε πράγματι δίπλωμα νομικής (LL.D.) το 1696. Ενθαρρυμένος, ωστόσο, από τον Στέφανο ντέλλι Άντζελι να μελετήσει μαθηματικά, επιδόθηκε στη μελέτη της μαθηματικής αναλύσεως.

## Σταδιοδρομία
thumb|Το βιβλίο ''Opere'' του Ρικκάτι (1761)
Ο Ρικκάτι είχε διάφορες προτάσεις να αναλάβει ακαδημαϊκές θέσεις, αλλά τις αρνήθηκε όλες προκειμένου να αφιερώσει ολόκληρη την προσοχή του στην προσωπική του μελέτη της αναλύσεως. Ο ίδιος ο Μέγας Πέτρος τον προσεκάλεσε στη Ρωσία για να αναλάβει πρόεδρος της Ακαδημία Επιστημών της Αγίας Πετρουπόλεως. Προσκλήθηκε επίσης στη Βιέννη ως αυτοκρατορικός σύμβουλος και του προσφέρθηκε θέση καθηγητή στο Πανεπιστήμιο της Πάντοβα. Απέρριψε όλες αυτές τις προσφορές.

Η Σύγκλητος της Βενετίας τον συμβουλευόταν συχνά σε θέματα κατασκευής διωρύγων και φραγμάτων ποταμών. Το 1723 ο Ρικκάτι ανακηρύχθηκε επίτιμο μέλος της Ακαδημίας Επιστημών του Ινστιτούτου της Μπολόνια. Απεβίωσε στο Τρεβίζο σε ηλικία 78 ετών.

Μέρος των εργασιών του επί των πολυωνύμων περιελήφθη από τη Μαρία Γκαετάνα Ανιέζι, μετά από αίτημα του Ρικκάτι, στο βιβλίο για τον ολοκληρωτικό λογισμό του έργου της *Analytical Institutions*.

Η εξίσωση Riccati είναι γνωστή με το επώνυμο του Τζάκοπο Φραντσέσκο Ρικκάτι επειδή αυτός την μελέτησε.

## Τέκνα
Ο γιος του Τζάκοπο, ο Βιντσέντο Ρικκάτι έγινε Ιησουίτης και ακολούθησε τα βήματα του πατέρα του, πρωτοπορώντας στην ανάπτυξη των υπερβολικών συναρτήσεων.

Ο Τζορντάνο Ρικκάτι, άλλος γιος του Τζάκοπο, υπήρξε ο πρώτος που μέτρησε τον λόγο του μέτρου ελαστικότητας του Young μεταξύ μετάλλων, 25 χρόνια πριν τον ομώνυμο επιστήμονα Τόμας Γιανγκ.

## Παραπομπές


## Εξωτερικοί σύνδεσμοι
* Μαθηματική βιογραφία από τους J.J. O'Connor and E.F. Robertson στο MacTutor History of Mathematics archive, στο Πανεπιστήμιο του Σαιντ Άντριους

Κατηγορία:Βενετοί
Κατηγορία:Ιταλοί μαθηματικοί
Κατηγορία:Απόφοιτοι του Πανεπιστημίου της Πάδοβας
Τζεμ Γιλντιρίμ

Ο **Τζεμ Γιαλτσίν Γιλντιρίμ** (*Cem Yalçın Yıldırım*, γενν. 8 Ιουλίου 1961) είναι Τούρκος μαθηματικός με ειδικότητα τη Θεωρία αριθμών. Γεννήθηκε στο Μπλούμινγκτον της Ιντιάνα, στις ΗΠΑ, και μεγάλωσε στην Άγκυρα. Πήρε πτυχίο από το Τεχνικό Πανεπιστήμιο Μεσης Ανατολής στην Άγκυρα και διδακτορικό από το Πανεπιστήμιο του Τορόντο το 1990, εκπονώντας τη διδακτορική διατριβή του υπό την επίβλεψη του Τζων Φρηντλάντερ. Σήμερα είναι καθηγητής στο Πανεπιστήμιο του Βοσπόρου στην Κωνσταντινούπολη.

## Ανακάλυψη
Το 2005 οι Γιλντιρίμ, Νταν Γκόλντστον και Γιάνος Πιντς απέδειξαν ότι για οποιονδήποτε, οσοδήποτε μικρό θετικό αριθμό *ε*, υπάρχουν πρώτοι αριθμοί *p* και *p*′ τέτοιοι ώστε η διαφορά μεταξύ του *p* και του *p*′ είναι μικρότερη από το γινόμενο *ε* log *p*.

Πιο τυπικά:
:\liminf_{n\to\infty}\frac{p_{n+1}-p_n}{\log p_n}=0

όπου *p**n* είναι ο *n*-στός πρώτος αριθμός. Με άλλα λόγια, για κάθε *c*&nbsp;>&nbsp;0 υπάρχουν άπειρα ζεύγη διαδοχικών πρώτων αριθμών *p**n* και *p**n*+1 που είναι πιο κοντά μεταξυ τους από τη μέση απόσταση μεταξύ διαδοχικών πρώτων κατά παράγοντα *c*, δηλαδή: p_{n+1} - p_n 

Η απόδειξη δημοσιεύθηκε αρχικώς μόνο από τους Γκόλντστον και Γιλντιρίμ το 2003, αλλά αργότερα την ανεκάλεσαν. Μετά ο Γιάνος Πιντς προστέθηκε στην ομάδα τους και ολοκλήρωσαν την απόδειξη το 2005.

Το 2014 οι τρεις ερευνητές βραβεύθηκαν με το Βραβείο Cole Θεωρίας των αριθμών «για την εργασία τους στα μικρά κενά μεταξύ πρώτων αριθμών.

## Δείτε επίσης
* Προβλήματα του Λαντάου

## Παραπομπές


## Πηγές
* Το Βραβείο Cole Θεωρίας των αριθμών το 2014 

## Εξωτερικοί σύνδεσμοι
* 

Κατηγορία:Τούρκοι μαθηματικοί
Κατηγορία:Μαθηματικοί του 21ου αιώνα